Amara

## Fajleírás

A hold szellemek misztikus és kecses női lények, akik a hold és a szellemek erejével rendelkeznek. Ők az éjszaka és a titkok őrei. Amara lénye tiszta és gyönyörű és a kapcsolata a hold és a szellemek világával mély és erős.

## Megjelenés

Magasság
nagyjából 168 cm magas
Testsúly és alkat
62 kg vékony, épp, hogy homokóra alkata van. Testi adottságai nem annyira vannak kifejlődve. (kicsit deszka)
Haj
Vállig érő ezüstös haja enyhén hullámos és matt textúrával van megáldva.
Szem
Szempillája a hajával megegyező színben pompázik írisze nagyon halvány kék már-már fehér és pupillái nincsenek.
Bőre
Hófehér, porcelán hatású. Éjszakai fényben szinte rikít, ahogy szívja magába a hold energiáit.
Ruházata
Lenge vászon anyagból készült ruhákat hord, es ugyan ebből az anyagból készült nyakpántokat visel. Az ékszerek távol állnak tőle így szinte sosem hord semmilyen kiegészítőt. Lábbelit nem visel mindenhova mezítláb jár, a talpa érzéketlen így nem érez rajta semmilyen külső behatást.
## Jellem

Egy titokzatos és csendes lánynak mutatja magát, de hamar fel tudja kapni a vizet. Nem szereti, ha faggatják, de elég pár jó szó, jól irányzott mondat, hogy megbízzon a másikban. Az élőlényeket igencsak érdekesnek találja, mint az intelligenseket, mint az állati típusúakat egyaránt. Szeret analizálni, megfigyelni. Érdekli, hogy egyes entitások mit reagálnak egy bizonyos szituációra és megmozdulásra. Szereti megismerni azokat, akik körbe veszik már ha ezt néha nem mutatja ki. Szeret és tud is csapatban dolgozni az elmondása szerint, de ezt sokan cáfolnák, mert hamar kezd magán akciókba és dacos jelleme miatt is sokszor bajba keveredhet. Ezeken kívül, alap járaton követi a parancsokat a tőle tapasztaltabb és erősebb vezetők részéről.

## Múlt

Amara a holdfák birodalmába született az Igao bolygó fő kontinensének az egyik csücskén. Nagyon hamar rájöttek a környezetében, hogy valami nincs rendben a lánnyal, hisz a holdfák pár hónapos korukra élettel teli bőrrel és halvány szőke hajjal rendelkeztek, viszont Amara nem lett „színes” megtartotta a fehér bőrt, hajt és minden mást. Ahogy a lány cseperedett rájöttek, hogy ő egy jellegzetes holdfa, amit a legendák csak holdszellemnek neveznek. A holdszellemek képességei kicsit eltérnek, hisz ők lesznek a kapcsolat a szellemvilág és az élők világa közt. Nagyjából 90 éves korára Amara elindult és elhagyta a birodalmat, hogy megismerje a környéket és még a távolabbi vidékeket is. így kötött ki Oxgrave-ben a fővárosban és telepedett le annak szívében. Jósként dolgozik jelenleg az egyik eldugott sikátorban és éli a mindennapjait.

## Képességek

Gyógyító holdfény
Amara a holdfény erejével gyógyító energiát tud irányítani. A kezeiből áramló holdfény enyhíti a testi fájdalmakat és felgyorsítja a gyógyulást.
Holdfény kard
Képes manifesztálni egy csillogó holdfény kardot, ami szellemi és holdfény energiával van átitatva. Sokkal élesebb és könnyebb, mint egy sima kard.
Árnyék manipuláció
Képes manipulálni az árnyakat, mozgathatja, formálhatja és védekezni, támadni is tud velük egyaránt. Leginkább figyelem elterelésre használja ezt a képességét.
Gyorsaság és kecsesség
Az átlagnál sokkal mozgékonyabb és gyorsabb, ami lehetővé teszi a könnyebb védekezést a támadások ellen.
Energia lövedék
Képes a holdenergiát lövedékké alakítani és ezeket kilőni a tenyerén keresztül, a lövedékek nem halálosak, inkább csak elkábítják az ellenfelet és egy kis időre meg is vakítják.
Védelmező pajzs
Az enyhén szürkés színű pajzs a hold fényéből merít erőt. A pajzs elnyeli a külső támadásokat, mint fizikai, mint mágikus viszont minél tovább használja Amara a pajzsot annál gyengébb lesz.
Kommunikáció a szelem világgal
Tud kommunikálni a másik síkon lévő entitásokkal kivéve, ha olyan helyen van mai blokkolja a síkok közötti kapcsolattartást.
## Gyengeségek

Függőség a holdfénytől
Ha hosszú ideig távol van a hold fényétől legyengül akár meg is halhat.
Sötétség gyengíti
A sötét energiák erősen gyengítik és életveszélyesebb sebeket is ejtenek rajta.
Napfény hatása
A napfényben nem tudja használni az erejét, kivéve a gyógyítást. Olyankor teljesen kiszolgáltatott és szinte sima ember lesz belőle.